Ra repa

Ra repa (suara: /rərepə/) inggih punika silih tunggil aksara swara (aksara vokal) ring sistem panyuratan aksara Bali. Ring Bali, Ra repa kasub dados pengganti aksara Ra sané nenten dados kaanggén pepet. Yening kaalihaksarakan saking aksara Bali ka aksara Latin, Ra repa kasurat "Re" (lafal: /rə/).

Fonem 
Aksara puniki pralambang suara /ɹ/, inggih punika suara hampiran tarik-belakang ring basa Sanskerta. Suara puniki nenten kasub ring basa Bali, nanging aksara ऋ sané dados pralambang suara puniki tetap kaserap ring aksara Bali. Ring Bali, aksara punika nenten tasih pralambang suara /ɻ/, nanging /rə/, suara getar rongga-gigi mawit vokal madya.

Panganggén 
Ra repa kasurat ring aksara sané madaging suara /ɹ/, dados pralambang aksara Latin Ṛ. Mawinan suara /ɻ/ nenten wénten ring basa Bali, miwah kagentosin dados /rə/, maka Ra repa kaanggep dados pengganti aksara Ra sané katambahin pepet.

Ring India, ऋ kaeja /ri/. Conto: aksara Kṛṣṇa (कृष्ण) kaeja "Kresna" (ring Bali) miwah "Krishna" (ring India); aksara ṛṣi (ऋषि) kaeja "resi" (ring Bali) miwah "rishi" (ring India).

Pustaka 
 Tinggen, I Nengah. 1993. Pedoman Perubahan Ejaan Bahasa Bali dengan Huruf Latin dan Huruf Bali. Singaraja: UD. Rikha.
 Surada, I Madé. 2007. Kamus Sanskerta-Indonésia. Surabaya: Penerbit Paramitha.
 Simpen, I Wayan. Pasang Aksara Bali. Diterbitkan oleh Dinas Pendidikan dan Kebudayaan Provinsi Daérah Tingkat I Bali.

Cingak masih 
 Ra
 Basa Sanskerta
 Konsonan tarik-belakang

Kategori:Aksara Bali
Kategori:Aksara vokal